Tic Acoli i kare macon.
Pa
ENG. Okot Ochan Emmy
Ikare cani onongo jami mapol timo ne pe yot ka inen lutino gu dong woko kic igang moni, gang tek ki ladit/ludito, dok gang ma ladit peke iye ba, rom aroma ki ot ma ki yubo labongo Wir, pien lok ki jami mapol ma mito ladit dong timo ne doko tek.
Man bene dong en goro me gang kacel ma lubbe ki too ot cake ki kenyo, ma kit me lubo tekwaro pien nongo ngat ma myero onyut bot litino jami magi me tekwaro dong doko peke, litini magi dong giloke ka bedo ibad dero wek olo twal giwiny pwony ki bot ludite mukene ma gitye cok ikin gangi gi.
I Acoli, kace inen ngat mo tye ki ret onyo bwur ma calo Adola ma okudu woko, ma pe mito cang ki kelo tut woko, ci mego madit aye ladiro tic eno, ki gitic cinge calo tung lee matino calo Lacek onyo Lajwar me cwinyo tut man woko.
Ento ma peya en ocako timo tice, en cako kong ki bongo ka kwene ma tut ogut iye kikome, ka dong oninag kakare ci, gin ma en timo aye me nongo Akili lum me yabo ka wange ma nok wek lacwi (tung lee) man odong iye.
I dog lacwic nongo onguku pii ma orube ki moo yaa, ka en dong cako cwiyo tut eno woko, cwiyo wang ma otum weng, ka dong inen ocako cwiyo cwiyo ma orube ki remo, nongo dong cok tum, en cwinyo wang ma odong remo kenen.
Latin lakere ma aburu ocako yelo ne con, mego madit man bene cwiyo ume kit meno, ento labongo tung lee, en kudu pii woko idoge ka dong cwiyo aburu man woko, pien aburu pa latin ma tidi pe twinye, dong man oweko ludito okati ki tam magi, dok man bene ada konyo latin weko ume yabe woko inge tic man.
Ka ngat ma tamo ni kony pa ludito peke igangwa, nongo orweny marac mada, bedo pe pa ladit i gang, weko gang gak ma ngic ki pwony kacel ki tic ma gin timo, kede dwane keken ma ka oloko aloka, dit rom ki got, ber a lutino pe nen ka pud kome tye, ento ka dong kome orweny woko, ka ibi ngeyo ni ladit pire tek mada i gang.
ltg_Latn bem_Latn ltz_Latn luo_Latn luo_Latn quy_Latn luo_Latn luo_Latn luo_Latn luo_Latn